open-index/open-wikipedia-markdown huggingface dataset:
துர்பா பானர்ஜி

**துர்பா பானர்ஜி** (*Durba Banerjee*) என்பவர் முதல் இந்தியப் பெண் வணிக வானோடி ஆவார்.   

## ஆரம்ப கால வாழ்க்கை
சிறுவயதில், பானர்ஜிக்கு வானூர்திகள் மற்றும் பறப்பது என்றால் மிகவும் பிடிக்கும். வானோடியாக ஆக வேண்டும் என்பது இவரது விருப்பமாக இருந்தது. ஒரே மாதிரியான கொள்கைகளை உடைத்து இந்தத் துறையில் இறங்கிய முதல் பெண்மணி இவர்தான்.

## தொழில்
பானர்ஜி 1959-ல் டிசி3 வானோடியாக *ஏர் சர்வே* இந்தியாவுடன் வானூர்தியில் பறக்கும் தனது வானோடி பயணத்தைத் தொடங்கினார்.

இந்தியன் விமானச்சேவை நிறுவனத்தில் சேர்ந்து 1988-ல் ஓய்வு பெற்றார். அப்போது மத்திய விமானப் போக்குவரத்துத் துறை அமைச்சர் ஹுமாயுன் கபீரை வணிக விமானியாகப் பணியமர்த்த முதன்முதலில் அணுகியபோது அவர் தயக்கம் காட்டினார். அதற்குப் பதிலாக இவருக்கு விமானப் பணிப்பெண் பதவியை வழங்கினார். 

9000 மணிநேரத்துடன் அதிக விமானப் பயணம் செய்த பெருமை பானர்ஜிக்கு உண்டு. பானர்ஜி ஈ27 *சுழலி விமான* வானூர்தியின் தளபதியானார். பி737 200 தொடரின் வருகையுடன், இவர் பீற்றுவளிச் சுழலி வானோடி என மதிப்பிடப்பட்டார்.

*
* 

## மேற்கோள்கள்

பகுப்பு:வானூர்தியியல் முன்னோடிகள்
ஹரிஷ் குமார் (பெண்ணுடையாளர்)

**ஹரிஷ் குமார்** (1979 - 2 ஜூன் 2019) **ராணி ஹரிஷ்** என்று பிரபலமாக அறியப்பட்ட இவர், இந்தியாவின் ராஜஸ்தானைச் சேர்ந்த ஒரு நாட்டுப்புற நடனக் கலைஞராவார். ராஜஸ்தானியின் கூமர், கல்பெலியா, சாங், பவாய் மற்றும் சாரி போன்ற பல்வேறு நாட்டுப்புற நடனங்களின் மறுமலர்ச்சிக்காக கடுமையாக உழைத்த  இவரது நிகழ்ச்சிகளில் ராஜஸ்தானின் பாரம்பரிய நாட்டுப்புற நடன வடிவங்கள் அனைத்தையுமே நிகழ்த்தியுள்ளார்.  

## சுயசரிதை
thumb| பெண்ணுடையில் ராணி ஹரிஷ்
ஹரிஷ் குமார், 1979 ஆம் ஆண்டு ராஜஸ்தானில் உள்ள ஜெய்சால்மரில் உள்ள சுதர் சமூகத்தில் ஒரு தச்சர் குடும்பத்தில் பிறந்தவர்.   .சிறுவயதிலேயே தன்  பெற்றோரை இழந்த ஹரிஷ், தனது பதிமூன்றாம் வயதிலிருந்தே நடனத்தில் ஈடுபாடு கொண்டும், குடும்ப சூழ்நிலையை மனதில் கொண்டும் தங்கைகளை பராமரிப்பதற்காகவும் பெண்ணுடை அணிந்து நடனம் ஆடி வந்துள்ளார். ஜெய்சால்மர் பிராந்தியத்தில் முதல் பெண்ணுடை கலைஞரான 'அன்னு மாஸ்டரின்' ஆட்டத்தினால் ஈர்க்கப்பட்டு, அவரிடமே  பெண்ணுடை நடனம் கற்கத் தொடங்கியுள்ளார்.  ஹரிஷ், அமெரிக்க பழங்குடி பாணி இடுப்பு நடனத்தை ராஜஸ்தானிய பாணியோடு இணைத்து அனைத்து பெண் அசைவுகளுக்கும் ஏற்ப தனது உடலை  அதிக திறன் கொண்டதாக மாற்ற கடுமையாக பயிற்சி செய்துள்ளார். 

ஹரிஷ்,  உலகின் அறுபதுக்கும் மேற்பட்ட நாடுகளுக்கு சென்று,  ராஜஸ்தான் மாநிலத்தின் பாரம்பரிய நடன வகைகளான கூமர், கல்பெலியா, சாங், பாவாய், சாரி போன்றவைகளை பல்வேறு நிகழ்ச்சிகளில் நிகழ்த்தியுள்ளார். ஆண்டுதோறும் ராஜஸ்தானில் நடைபெறும் பிரபலமான ஜெய்ப்பூர் இலக்கிய விழாவின் சிறப்பம்சங்களில் இவரது நடன நிகழ்ச்சியும் முக்கியமான ஒன்றாகும்.  அவர் பிரஸ்ஸல்ஸில் *ராக்ஸ் காங்கிரீ*, சியோலில் *பெல்லி டான்சிங் சாம்பியன்ஷிப்* மற்றும் நியூயார்க் நகரில் *டெசிலிசியஸ்* ஆகிய நடனப்போட்டிகளிலும் பங்கெடுத்து ஆடியுள்ளார்.  அவர் 'இந்தியாஸ் காட் டேலண்ட்' என்ற யதார்த்த தொலைக்காட்சி நிகழ்ச்சியிலும், *அப்புடப்புடு* (2003), *ஜெய் கங்காஜல்* (2016) மற்றும் *[[தற்செயலான பிரதம மந்திரி (திரைப்படம்)|தி ஆக்ஸிடென்டல் பிரைம் மினிஸ்டர்]]* உள்ளிட்ட இந்தி திரைப்படங்களிலும் பல்வேறு கதாபாத்திரங்களில் நடித்துள்ளார்.   2007 ஆம் ஆண்டில், அமெரிக்கத் திரைப்படத் தயாரிப்பாளர் ஜாஸ்மின் டெல்லாலின் *வென் தி ரோட் பெண்ட்ஸ்: டேல்ஸ் ஆஃப் எ ஜிப்சி கேரவன் என்ற* ஆவணப்படத்தில் நடித்துள்ளார்.   ராஜஸ்தான் அரசாங்கத்துடன் இணைந்து, ஜெய்சால்மரில் *தி குயின் ஹரிஷ் ஷோ* என்ற பெயரில் தினசரி மாலை நாட்டுப்புற நடன நிகழ்ச்சியை நடத்தியுள்ளார்.  ஜப்பானில் மட்டும் இரண்டாயிரத்திற்கும் மேற்பட்ட மாணவர்களை ஒருங்கிணைத்து, நடனமிட வைத்து நடன மைப்பாளராக சாதனை நிகழ்த்தியுள்ளார். 

### தனிப்பட்ட வாழ்க்கை மற்றும் இறப்பு
ஹரிஷுக்கு திருமணமாகி மனைவி மற்றும் இரண்டு மகன்கள் உள்ளனர்.  தனது 39 வயதில், 2019 ஜூன் 2 அன்று, ராஜஸ்தானின் ஜோத்பூருக்கு அருகிலுள்ள கபர்தா கிராமத்தின் நெடுஞ்சாலையில் நடந்த சாலை விபத்தில் மரணித்துள்ளார்.  ஒரு நடன நிகழ்ச்சிக்கு சென்றுகொண்டிருந்த அவரோடு பயணித்த இன்னும் மூவரும் அந்த சாலை விபத்தில் உயிரிழந்தனர்.

## மேற்கோள்கள்

பகுப்பு:நாட்டுப்புற நடனக் கலைஞர்கள்
பகுப்பு:2019 இறப்புகள்
பகுப்பு:1979 பிறப்புகள்
பகுப்பு:ராஜஸ்தான் நபர்கள்
சகீன் கான்

**சகீன் கான்** (*Shaheen Khan*) என்ப**வர் சந்தியா** என்றும் அழைக்கப்படுகிறார். இவர் தெலுங்கு, தமிழ் மற்றும் கன்னட படங்களில் நடித்த இந்திய நடிகை ஆவார். மூன்று மொழிகளில் மூன்று படங்களில் சந்தியா என்ற வேடத்தில் நடித்தார். இந்த படங்கள் அனைத்தும் ஒரே கதையம்சம் கொண்டவை.

இவர் சங்கர் மகாதேவனின் இசை காணொலித் தொகுப்புகளிலும் தோன்றியுள்ளார். மேலும் *பேர் அண்டு லவ்லியில்* வடிவழகியாகவும் பணியாற்றியுள்ளார்.

சாகின் சித்தந்த் மொகாபத்ராவுடனான திருமணத்திற்குப் பிறகு திரைப்படத் துறையிலிருந்து விலகினார்.

## திரைப்படவியல்

## மேற்கோள்கள்

பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:கன்னடத் திரைப்பட நடிகைகள்
ஆர்கண்டி

வலது|thumb| ஆர்கண்டி ஆடையில் சிறுமி. சுமார் 1900. வலென்சியன் மியூசியம் ஆஃப் எத்னாலஜி சேகரிப்பு.
**ஆர்கண்டி** (*Organdy*, also spelled *Organdie*)  என்பது ஒரு வகையான மெல்லிய  இலகுரக பருத்தி துணி ஆகும்.  
மிக இலேசாகவும், கம்பி போன்ற விரைப்பான தன்மையும், ஒளி புகவிடும் திறனும் உள்ள துணியான இது மிக மெல்லியது.

## பயன்
ஆர்கண்டி துணியானது திருமண ஆடைகள், பெண்களுக்கான விழா ஆடைகள், இரவிக்கை போன்றவை தைக்கப் பயன்படுத்தப்பட்டது. ஆர்கண்டி திரைத்துணி, ஆடைகளின் உள்ளடுக்கு போன்றவற்றிற்கு பயன்படுத்தும் ஒரு பொருளாக இருந்தது.  19 ஆம் நூற்றாண்டின் பிற்பகுதியிலிருந்து 20 ஆம் நூற்றாண்டின் நடுப்பகுதியில், இளம் பெண்கள் ஆர்கண்டி ஆடைகளை அணிந்தனர்.  மேனாடுகளில் பெண்களுக்கும் குழந்தைகளுக்கும் ஏற்ற ஆடைகளின் விளிம்பில் இது வைத்துத் தைக்கப்பட்டது. இன்று, மார்க் ஜேக்கப்ஸ் போன்ற வடிவமைப்பாளர்களின் உயர் புதுப்பாங்கு சேகரிப்புகளில் ஆர்கன்டி பெரும்பாலும் காணப்படுகிறது.

## குறிப்புகள்

பகுப்பு:நெசவு
சுசுமிதா முகர்ஜி

**சுசுமிதா முகர்ஜி** (*Sushmita Mukherjee*) என்பவர் இந்திய நடிகை மற்றும் எழுத்தாளர் ஆவார். இவர் பல இந்தி திரைப்படங்கள் மற்றும் தொலைக்காட்சி நிகழ்ச்சிகளில் நடித்துள்ளார்.

சுசுமிதா தில்லி பல்கலைக்கழகத்தின் இயேசு மேரிக் கல்லூரியில் பயின்றார். தேசிய நாடகப் பள்ளியின் முன்னாள் மாணவியான இவர் 1983-ல் தேர்ச்சி பெற்றார். சுசுமிதா இயக்குநர் சுதிர் மிசுராவை திருமணம் செய்து கொண்டார். விவாகரத்துக்குப் பிறகு, இவர் நடிகர், தயாரிப்பாளர் மற்றும் குடிமை ஆர்வலர் ராஜா பண்டேலாவை மணந்து இரண்டு குழந்தைகளைப் பெற்றெடுத்தார். இவரது புத்தகம் பான்சிக்-இன்கம்பீளிட்டு லைவ்சு ஆப் கம்ளீட்டு வுமன் ('Baanjh: Incomplete Lives of Complete Women') சனவரி 2021-ல் வெளியான இவரது 11 சிறுகதைகளின் தொகுப்பாகும். தற்போது, சோனி தொலைக்காட்சியில் ஜகன்நாத் அவுர் பூர்வி கி தோஸ்தி அனோகியில் குசும் மிசுரா என்ற கதாபாத்திரத்தில் நடித்து வருகிறார். தற்போது, இவர் *ஸ்டார் பாரத்* தொடரான *மேரி சாஸ் பூத் ஹையில்* காஜல் சவுகான் மற்றும் விபவ் ராய்க்கு எதிராக நடிக்கிறார்.

## திரைப்படவியல்

### திரைப்படங்கள்

## மேற்கோள்கள்

## வெளி இணைப்புகள்
*

பகுப்பு:இந்திய எழுத்தாளர்கள்
பகுப்பு:இந்தியத் தொலைக்காட்சி நடிகைகள்
பகுப்பு:இந்தித் திரைப்பட நடிகைகள்
பகுப்பு:வாழும் மக்கள்
ராஜேஷ் நந்தினி சிங்

**ராஜேஷ் நந்தினி சிங்** ( *Rajesh Nandini Singh* ) (23 மார்ச் 1957 - 8 மே 2016) இந்திய தேசிய காங்கிரஸ் கட்சியைச் சேர்ந்த அரசியல்வாதி ஆவார். சத்தீசுகரின் ஜாஞ்சுகிர்-சாம்பா மாவட்டத்தில் உள்ள பிர்ரா கிராமத்தில் திவான் துர்கேஷ்வர் சிங், ராஜ்குமாரி பானு குமாரி தேவி ஆகியோரின் மூன்றாவது குழந்தையாக அம்பாகர் சௌகியின் அரச வீட்டில் பிறந்தார். 2009 தேர்தலில் மத்தியப் பிரதேசத்தின் ஷாதோல் மக்களவைத் தொகுதியிலிருந்து பதினைந்தாவது மக்களவைக்குத் தேர்ந்தெடுக்கப்பட்டார். முன்னதாக 1993-1998 காலகட்டத்தில் மத்தியப் பிரதேச சட்டமன்ற உறுப்பினராக இருந்தார்.

அரசியல்வாதியான தல்பீர் சிங்கை மணந்தார். அவரது மரணத்திற்குப் பிறகு, தீவிர அரசியலில் தொடர்ந்து  ஈடுபட்டார். இவருக்கு ஒரு மகளும் ஒரு மகனும் உள்ளனர். இவரின் மகள் ஹிமாத்ரி சிங் நவம்பர் 2016 இல் ஷாதோல் தொகுதியில் மக்களவை இடைத்தேர்தலில் போட்டியிட்டு தோல்வியடைந்தார்.

ராஜேஷ் நந்தினி சிங் மே 2016 இல் தனது 59 வது வயதில் மாரடைப்பால் இறந்தார்.

## சான்றுகள்

## வெளி இணைப்புகள்
* Fifteenth Lok Sabha Members Bioprofile in Lok Sabha website

பகுப்பு:இந்திய தேசிய காங்கிரஸ் அரசியல்வாதிகள்
பகுப்பு:மத்தியப் பிரதேச நபர்கள்
பகுப்பு:2016 இறப்புகள்
பகுப்பு:1967 பிறப்புகள்
பகுப்பு:15வது மக்களவை உறுப்பினர்கள்
நந்தினி ஸ்ரீகர்

**நந்தினி ஸ்ரீகர்** ( *Nandini Srikar* ) (பிறப்பு 10 ஆகஸ்ட் 1969) ஒரு இந்தியப் பாடகியும், கலைஞரும் ஆவார். பாலிவுட்டின் *ஷாங்காய்* திரைப்படத்தில்  இடம் பெற்ற *ஜோ பேஜி தி துவா*, ரா.வன் படத்தின் "பரே நைனா" மற்றும் றெக்க படத்தில் இடம் பெற்ற "கண்ணம்மா" ஆகியவை இவரது பிரபலமான பாடல்களில் அடங்கும்.

## ஆரம்ப கால வாழ்க்கை
இவர் இந்தியாவின் ஐதராபாத்தில் பிறந்து அங்கேயே தனது கல்வியைக் கற்றார். இவரின் தாயார், சகுந்தலா செல்லப்பா, ஒரு கர்நாடக இசை பாடகரும், இந்துஸ்தானி சித்தார் கலைஞரும் ஆவார்.  குழந்தையாக இருக்கும்போதே பாரம்பரிய இசையை பயின்றார், மூன்று வயதில் வீணை வாசிக்க கற்றுக்கொண்டார். பின்னர் சித்தார் மற்றும் கித்தார் மற்றும் பரதநாட்டியம் கற்றுக்கொண்டார்.  உசுமானியா பல்கலைக்கழகத்தில் கணிதத்தில் முதுகலைப் பட்டமும், தகவல் அமைப்பு மேலாண்மையில் பட்டமும் பெற்றார்.

## தொழில்
நந்தினி பட்டப்படிப்பு முடிந்து புனேவில் பென்பொருள் துறையில்  துறையில் பணியாற்றினார். முதலில் தொழில்முறை இசைக்கலைஞராகும் எண்ணம் இல்லாமல் இருந்தார்.

1997 ஆம் ஆண்டில், பின்னணிப் பாடகர் ஹரிஹரன் இவரது பாடலைக் கேட்டு, இசையமைப்பாளர்  வித்யாசாகரிடம் உயிரோடு உயிராக திரைப்படத்தில் பாடுவதற்கு பரிந்துரைத்தார்.  இப்படத்தில், கிருஷ்ணகுமார் குன்னத்துடன் சேர்ந்து "ஐ லவ் யூ" என்ற பாடலை பாடினார். அந்த பாடல் வெற்றி பெற்றது. பின்னர் தனது வேலையை விட்டுவிட்டு இசையில் கவனம் செலுத்தினார். ரஞ்சித் பரோட், திரிலோக் குர்து மற்றும் வாலி படாரூ ஆகியோருடன் இணைந்து பணியாற்றினார். விளம்பரத்திற்கான பாடல்களையும் எழுத ஆரம்பித்தார். 2001 இல், மஹ்மூத் கானின் *பனா* என்ற இசைத் தொகுப்பில் தோன்றினார்.

2008 ஆம் ஆண்டில், *துரோணா*வின் பாடல்களுக்கான குரல் அமைப்பு மற்றும் இசையமைப்புடன் இசையமைப்பாளர் துருவ் கானேகருடன் இணைந்து பணியாற்றினார். இவரது முதல் தனி இசைத் தொகுப்பான *பீட் பால்* 2011 இல் வெளியிடப்பட்டது. அதில் இவர் அனைத்து பாடல்களையும் இசையமைத்து, நிரலாக்கம் செய்து, தயாரித்து நடித்திருந்தார்.

2016 ஆம் ஆண்டில், ஒரு பாக்கித்தானின் ஹிஜ்ரத் படத்திலும் பணியாற்றினார். அதில் "சலி ரே சலி" என்ற குத்துப் பாடலைப் பாடினார். பிரபலமான பாக்கித்தானின் நடிகை சனா நவாஸ் அந்த பாடலில் தோன்றினார்.
## விருதுகள்
* "ரா.ஒன்" படத்தில் இடம் பெற்ற *பரே நைனா* பாடலுக்காக சிறந்த பின்னணிப் பாடகிக்கான விருதை வென்றார்.
* மூன்று பேர் மூன்று காதல் படத்தின் "ஆஹா காதல்" பாடலுக்காக *மிர்ச்சி மியூசிக் அவார்ட்ஸ் சவுத்* வழங்கிய 2014 ஆம் ஆண்டின் சிறந்த பெண் பாடகிக்கான விருதை வென்றார். 
* *குயின்* திரைப்படத்தின் "ஹர்ஜையன்" பாடலுக்காக தென்னிந்திய ஒளிப்பதிவாளர்கள் சங்க விருது வழங்கிய 2015 ஆம் ஆண்டின் சிறந்த பெண் பாடகிக்கான விருதை வென்றார்.
* றெக்க திரைப்படத்தில் இடம் பெற்ற "கண்ணம்மா" என்ற பாடலுக்காக நோர்வே தமிழ் விருதை வென்றார்.

## சான்றுகள்

*Official website 

பகுப்பு:தமிழ்த் திரைப்படப் பின்னணிப் பாடகர்கள்
பகுப்பு:வாழும் மக்கள்
பகுப்பு:1969 பிறப்புகள்
பி. வி. நந்தினி ரெட்டி

**பி. வி. நந்தினி ரெட்டி** ( *B. V. Nandini Reddy* ) ஓர் இந்தியத் திரைப்பட இயக்குநரும், திரைக்கதை எழுத்தாளரும் ஆவார், இவர் தெலுங்குத் திரைப்படத்துறை மற்றும் தொலைக்காட்சியில் பணியாற்றுகிறார். 2011 ஆம் ஆண்டு தெலுங்குத் திரைப்படமான *அலா மொதலைந்தி* மூலம் அறிமுகமானார்.

## ஆரம்ப கால வாழ்க்கை
நந்தினி ரெட்டி, ஐதராபாத்தில் பிறந்தவர். இவரின் தந்தை பரத். வி. ரெட்டி ஒரு பட்டயக் கணக்கறிஞர் ஆவார். சித்தூர் மாவட்டத்தைச் சேர்ந்த அவர் பெங்களூரில் குடியேறினார். இவரின் தாயார் ரூபா ரெட்டி வாரங்கல் மாவட்டத்தைச் சேர்ந்த "பிங்கிள்" குடும்பத்தைச் சேர்ந்தவர். நந்தினிக்கு உத்தம் ரெட்டி என்ற ஒரு தம்பி இருக்கிறார்.

புனித ஆன்ஸ் உயர்நிலைப் பள்ளியில் படித்த இவர்,கோட்டியில் உள்ள  தெலங்காணா மகளிர் பல்கலைக்கழகக் கல்லூரியில் பட்டம் பெற்றார். புது தில்லி, ஜவகர்லால் நேரு பல்கலைக்கழகத்தில் அரசியல் அறிவியலில் முதுகலைப் பட்டமும் பெற்றுள்ளார். தனது பள்ளி மற்றும் கல்லூரி ஆண்டுகளில் நாடகங்கள், சொற்பொழிவு மற்றும் துடுப்பாட்டத்தில் தீவிரமாக இருந்தார். தெலுங்கு உண்மை தொலைக்காட்சி நிகழ்ச்சியான *அதர்ஸ்* நிகழ்ச்சியில் நடுவர்களில் இவரும் ஒருவர். 
thumb|நந்தினி ரெட்டி

## தொழில்
ரெட்டி ஒரு பரஸ்பர நண்பர் மூலம் கங்கராஜு குன்னத்திற்கு அறிமுகமானார். மேலும் 1995 இல் அவரது *லிட்டில் சோல்ஜர்ஸ்* என்ற குழந்தைகளுக்கான திரைப்படத்தில் உதவி இயக்குநராகப் பணியாற்றினார்.  அந்த படம் வெளியான பிறகு, ஒளிப்பதிவாளர் ரசூல் எல்லோர் கிருஷ்ண வம்சிக்கு அறிமுகப்படுத்தினார். நடிகை ரம்யா கிருஷ்ணன் வம்சியிடம் இவரை "சந்திரலேகா" படத்தில் இடம் பெற வற்புறுத்தினார். தற்போது "*அந்தபுரம் " படத்தின்* இந்தி ஆக்கமான "சக்தி" என்ற படத்தின் படப்பிடிப்பு உட்பட வம்சியின் குழுவில் இவர் ஒரு அங்கமாக இருந்தார்.

டக்குபதி சுரேஷ் பாபுவிடம் இணைந்து சுரேஷ் புரொடக்ஷன்ஸ் நிறுவனத்தில் பணியாற்றியிருக்கிறார்.

சமந்தா ருத் பிரபு நடிப்பில் 2019 இல் வெளியான *ஓ! பேபி  படத்தில்* இணைந்து பணியாற்றியுள்ளனர்.

## சான்றுகள்

## வெளி இணைப்புகள்
* 

பகுப்பு:தெலுங்குத் திரைப்பட இயக்குநர்கள்
பகுப்பு:வாழும் மக்கள்
பகுப்பு:இந்தியப் பெண் திரைப்பட இயக்குநர்கள்
சவுரியா சவுகான்

**சவுரியா சவுகான்** (பிறப்பு ஆகஸ்ட் 7) இந்தியாவின் தெலுங்கானாவைச் சேர்ந்த விளம்பர நடிகையும், தொலைக்காட்சி தொகுப்பாளரும், திரைப்பட நடிகையுமாவார். 2006 ஆம் ஆண்டில் கிங்ஃபிஷர் நிறுவனத்தால் வெளியிடப்பட்ட நாட்காட்டியில் இடம்பெற்று பிரபலமடைந்த இவர், *[[கிரிஷ் 3|க்ரிஷ் 3]]* திரைப்படத்தில் நடிகர் ஹிருத்திக் ரோஷனின் கதாபாத்திரத்திற்கு எதிர் கதாபாத்திரமாக நடித்துள்ளார்.

## ஆரம்ப கால வாழ்க்கை
சவுரியா சவுகான் ஒருங்கிணைந்த ஆந்திர மாநிலத்தின் ஹைதராபாத்தில் ராஜஸ்தானைச் சேர்ந்த ராஜபுத்திரக் குடும்பத்தில் பிறந்தவர். பள்ளி நாட்களிலேயே சிறந்த உடற்பயிற்சி வல்லுநராக இருந்த சவுரியா, உடற்பயிற்சியை மட்டுமல்லாமல் பாடல், நடனம், விளையாட்டு போன்ற பாடநெறிக்கு அப்பாற்பட்ட நடவடிக்கைகளில் தனது திறமையை வெளிப்படுத்தி மற்றும் உடற்பயிற்சி விளையாட்டுகளில் தனது பள்ளியின் பிரதிநிதியாக பல்வேறு போட்டிகளில் கலந்துகொண்டுள்ளார்.

## வாழ்க்கைப்பாதை
தொழில்முறை புகைப்படக்கலைஞரான அதுல் கஸ்பேகர் சவுரியாவின் திறமையையும், அழகையும் கண்டு, 2006 ஆம் ஆண்டில் கிங்ஃபிஷர் நிறுவனத்தால் வெளியிடப்பட்ட நீச்சலுடை நாட்காட்டியில் அமைந்துள்ள இவரது புகைப்படங்களை எடுத்துள்ளார்.

### திரைப்பட வாழ்க்கை
இந்தி மொழி திரைப்படமான கியோன் கி-யில் சிறிய கதாபாத்திரத்தில் நடிக்க ஆரம்பித்துள்ள இவர், மும்பை சல்சா திரைப்படத்தில் முக்கிய வேடத்தில் நடித்துள்ளார். ஹார்ன் ஓகே ப்ளீஸ் என்ற படத்திலும் நடித்துள்ளார். சரி யா தவறு என்ற படத்தில் நடிக்க ஒப்பந்தம் செய்திருந்தாலும், பாத்திர வடிவமைப்பு பிடிக்காத காரணத்தினால் அத்திரைப்படத்திலிருந்து வெளியேறியுள்ளார். ராகேஷ் ரோஷன் தயாரித்த கிரிஷ் 3 திரைப்படத்தில் முக்கிய எதிரி கதாபாத்திரத்தில் நடித்துள்ளார்.

## தனிப்பட்ட வாழ்க்கை
சவுரியா, ரிஷி சவுஹானை மணந்துள்ளார்.

## திரைப்படவியல்

* *கியோன் கி* (சிறப்புதோற்றம்)
* *மும்பை சல்சா*
* *ஹார்ன் ஓகே ப்ளீஸ்*
* *சத்தா அடா*
* *[[கிரிஷ் 3|க்ரிஷ் 3]]*

## மேற்கோள்கள்

பகுப்பு:இந்தித் திரைப்பட நடிகைகள்
பகுப்பு:வாழும் மக்கள்
பகுப்பு:இந்தியத் தொலைக்காட்சி தொகுப்பாளர்கள்
ஈ. கே. சாகினா

**ஈ. கே. சாகினா**  (*hahina E. K..*) (ிறப்பு 29 சூன் 1978) என்பவர் இந்தியாவில் கேரளாவைச் சேர்ந்த சமகால சிறுகதை எழுத்தாளர் ஆவார். இவர் மலையாள இலக்கியத்தில் குறிப்பிடத்தக்க எழுத்தாளர்களில் ஒருவர். இவர் கேரளாவில் மலப்புரம் மாவட்டத்தில் உள்ள பெரிந்தல்மன்னாவில் பிறந்தார். இவரது கதைகள் சாதாரண மக்கள் மற்றும் அவர்களுடன் தொடர்புடைய பிரச்சினைகள் பற்றிப் பேசுகின்றன. ஆசிரியரின் எழுத்து முறை மிகவும் கூர்மையானது மற்றும் சக்தி வாய்ந்தது.

மொழிபெயர்ப்பு, நாவல், குழந்தை இலக்கியம், கவிதை போன்றவை இவரது ஆர்வமுள்ள பிற வகைகளாகும்.  இவரது புத்தகம், *புதுமழை சூருள்ள சும்பனங்கள்* 2015-ல்  விருது பெற்றது.

## நூல் பட்டியல்

### சிறுகதைகளின் தொகுப்புகள்

* பாண்டம் பாத்
* அனந்தபத்மன்பானின் மரக்குதிரகள் (மலையாளம்:അനന്തപദ്മന്ഭാന്റെ മരക്കുതിരകൾ)
* புதுமழ சூருள்ள சும்பனங்கள்-(மலையாளம்:പുതുമഴ ചൂരുള്ള ചുംബനങ്ങൾ)
* பிரணயத்தின் தீக்கடினுமப்புரம்
* நீலத்தீவண்டி - (மலையாளம்:നീലത്തീവണ്ടി)
* மலையாளம்:உண்ணி எக்ஸ்பிரஸ் டெல்ஹீன் முத்தச்சி வீட்டிற்கு - குழந்தைகள் இலக்கியம் -நாவல் (மலையாளம்:ഉണ്ണി എക്സ്പ്രസ്സ് ഡെൽഹീന്ന് മുത്തശ്ശി വീട്ടിലേക്ക്)

### மொழிபெயர்ப்பு பணிகள்

* பிரதெசன் (மலையாளம்:പ്രവാചകൻ)

### கவிதைகள்

* தனிநொடி கவிதைகள் (மலையாளம்: ഒറ്റഞൊടി കവിതകൾ)

## மேற்கோள்கள்

## வெளி இணைப்புகள்

* 
* 
* 
* 
* 

பகுப்பு:கேரள எழுத்தாளர்கள்
பகுப்பு:மலப்புறம் மாவட்ட மக்கள்
பகுப்பு:21 ஆம் நூற்றாண்டு இந்தியப் பெண் எழுத்தாளர்கள்
பகுப்பு:வாழும் மக்கள்
பகுப்பு:1978 பிறப்புகள்
பகுப்பு:கேரளப் பெண் எழுத்தாளர்கள்
நந்தா தேவி ராஜ் ஜாத்

**நந்தா தேவி ராஜ் ஜாத்** (Nanda Devi Raj Jat) என்பது, இந்தியாவின் உத்தராகண்டம் மாநிலத்தில் கொண்டாடப்படும் மூன்று வார கால புனித யாத்திரை மற்றும் திருவிழா ஆகும். சாமோலி கர்வால் மாவட்டத்தில் ராஜ்-ஜாத் கொண்டாடப்படுகிறது, பாரம்பரியமாக கர்வால் பிரிவின் தெய்வங்கள் மட்டுமே இதில் பங்கேற்றன. சில நேரங்களில், கர்வால் மற்றும் குமாவுன் ராஜ்ஜியங்களுக்கு இடையேயான அமைதியான காலகட்டங்களில், "அல்மோராவின் நந்தா" தேவி அழைக்கப்பட்டு, ராஜ்-ஜாத்தில் பங்கேற்றார், அதே நேரத்தில் குமாவுனில் தனித்தனி நந்தா-சுனந்தா கண்காட்சிகள் இருந்தன. தாமதமாக, உத்தரகாண்ட் உருவான பிறகு, மாநில அரசு கர்வால் மற்றும் குமாவுன் மக்களை கொண்டாட்டங்கள் மற்றும் திருவிழாக்களுக்கு ஒன்று சேர்க்க முயற்சிக்கிறது. எனவே, 2000 ஆம் ஆண்டு நடைபெற்ற நந்தா தேவி ராஜ் ஜாத்தில், "அல்மோரா கி நந்தா" தேவி 90 ஆண்டுகளுக்குப் பிறகு பங்கேற்றார்.  மேலும் குமாவுனில் இருந்து பல தெய்வங்களும் அவருடன் வந்தன. இந்த மாற்றத்தை எளிதாக்க, யாத்ராவின் பாரம்பரிய பாதை கூட மாற்றியமைக்கப்பட்டது.  மேலும் மாற்றுப்பாதையுடன் கூடிய கூடுதல் நிறுத்தம்  அதாவது நானடகேஸ்ரீ சேர்க்கப்பட்டது, இந்த கட்டத்தில்தான், குமாவோனிலிருந்து தெய்வங்களும் பக்தர்களும் முக்கிய ஜாத்துடன் இணைகிறார்கள். இப்போது முழு கர்வால் பிரிவு - குமாவோன் பிரிவைச் சேர்ந்தவர்கள் மற்றும் இந்தியாவின் பிற பகுதிகள் மற்றும் உலகின் பிற பகுதிகள் நந்தா தேவி ராஜ் ஜாத் யாத்திரையில் பங்கேற்கின்றனர் 

நந்தா தேவி கர்வால் மற்றும் குமாவுன் போன்ற இடங்களில் வழிபட்டாலும், சமோலி கர்வால் மாவட்டத்தில் இருக்கும் மவுண்ட் நந்தா தேவி மற்றும் அதன் சரணாலயத்தை சுற்றியுள்ள பகுதி நந்தா தேவியுடன் தொடர்புடைய முக்கிய பகுதியாகும். சாமோலி கர்வாலில், 12 ஆண்டுகளுக்கு ஒருமுறை நந்தா தேவி ராஜ் ஜாத் நடத்தப்படுகிறது. ஜாத் என்றால்  யாத்ரா அல்லது யாத்திரை என்று பொருள் ஆகும்.  கர்ன்பிரயாக் அருகே உள்ள நௌதி கிராமத்தில் இருந்து தொடங்கி ரூப்குண்ட் மற்றும் ஹோம்குண்டின் உயரம் வரை நான்கு கொம்பு ஆடுகளுடன் (கர்வாலியில் சௌசிங்யா-மேடா என்று அழைக்கப்படும்) செல்கிறது. ஹவன்-யக்ஞம் முடிந்த பிறகு, ஆடுகள் அலங்கரிக்கப்பட்ட ஆபரணங்கள், உணவு மற்றும் உடைகள் மற்றும் பிற பிரசாதங்களுடன் விடுவிக்கப்படுகின்றன.

வருடாந்திர நந்தா ஜாத், லோக் ஜாத் என்றும் கொண்டாடப்படுகிறது. ஜாத் ஊர்வலம் கிராமங்கள் வழியாக செல்கிறது, அங்கு அங்கீகரிக்கப்பட்ட நந்தா தேவி கோவில் உள்ளது. கோட்டியில், பங்கேற்பாளர்களின் இரவு நிறுத்தம் நடைபெறுகிறது, அங்கு ஒரு இரவு முழுவதும் வழிபாடு மற்றும் கொண்டாட்டங்கள் நடைபெறும்.

உத்தரகாண்டில் ஜூன் 2013 இல் பெய்த கனமழை மற்றும் மேக வெடிப்பு காரணமாக, பெரும் உயிர் மற்றும் பொருள் சேதம் ஏற்பட்டு அப்பகுதியில் பெரும் அழிவை ஏற்படுத்தியதால், ஆகஸ்ட் 29,  2013 இல் நடைபெறவிருந்த நந்தா தேவி ராஜ் ஜாத் யாத்திரை  2014 ம் ஆண்டிற்கு ஒத்திவைக்கப்பட்டது.

## சான்றுகள்

பகுப்பு:சமோலி மாவட்டம்
பகுப்பு:உத்தராகண்ட மாவட்டங்கள்
பகுப்பு:இந்தியப் பண்பாடு
பகுப்பு:இந்து சமய விழாக்கள்
பியா ராய் சவுத்ரி

**பீயா ராய் சவுத்ரி** பியா ராய் சவுத்ரி இந்தியாவின் பெங்களுருவில் பிறந்த திரைப்பட நடிகையும், நடனக் கலைஞரும், நடன இயக்குநரும், தொழிலதிபருமாவார். 
குரிந்தர் சாதாவின் பிரைட் அண்ட் ப்ரெஜூடிஸில் லக்கி என்ற கதாபாத்திரத்திலும், தி பாங் கனெக்ஷன் திரைப்படத்தில் ரீட்டாவாகவும் நடித்து புகழ்பெற்ற இவர், ஹிப் ஹிப் ஹுரே என்ற தொலைக்காட்சி நிகழ்ச்சியில் "கிரண்" ஆக நடித்ததன் மூலம் திரைத்துறையில் அறிமுகமாயுள்ளார்.

## ஆரம்பகால வாழ்க்கை
பெங்களூரில் பிறந்த பியா, மும்பை தேசிய கல்லூரியில் கல்லூரிப்படிப்பை முடித்துள்ளார். இவரது ஆறு வயதில் இருந்தே இந்திய பாரம்பரிய நடனக்கலையை பயிற்சி செய்து வந்துள்ளார்.

## திரைப்பட வாழ்க்கை

தனது பதினேழாவது வயதில் ஹிப் ஹிப் ஹர்ரே என்ற பிரபலமான தொலைக்காட்சி தொடருடன் தனது திரைவாழ்க்கையை தொடங்கியுள்ள பியா, வி தொலைக்காட்சியில் காணொளி தொகுப்பாளராகவும் பணியாற்றி பெயர் பெற்றுள்ளார்.புது தில்லியில் அமைந்துள்ள தேசிய நாடகப் பள்ளியில் நாடக ஆசிரியர் அமல் அல்லானாவிடமும்,  நாடக குருவும் திரைப்பட இயக்குனருமான அலிக் பதம்சியிடமும் நாடகக்கலையை கற்றுள்ளார். நியூயார்க் திரைப்பட அகாடமியில் பல்வேறு நாடுகளிலிருந்து வந்த பதினைந்து வேறுபட்ட கலாச்சாரங்களைக் கொண்ட மாணவர்களில் ஒருவராக இருந்து நடிப்பு பயிற்சியை பெற்றுள்ளார்.

பியாவின் கடின உழைப்பு மற்றும் பயிற்சியின் விளைவாக புகழ்பெற்ற நாடக இயக்குநர் அலிக் பதம்சியின் ரோமியோ மற்றும் ஜூலியட் நாடகத்தில் ஜூலியட் பாத்திரத்திலும் , ராம் கோபால் வர்மாவின் திரைப்படங்களான தர்னா மனா ஹை மற்றும் வாஸ்து சாஸ்த்ரா ஆகிய படங்களில் நடித்துள்ளார்.
மேலும் பிரபல பிரித்தானிய இயக்குநர் குரிந்தர் சத்தாவின், பெர்செப்ட் பிக்சர் நிறுவனத்தின் சர்வதேச திரைப்படமான ப்ரைட் அண்ட் ப்ரெஜுடிஸ்,  திரைப்படத்தில் லக்கி என்ற கதாபாத்திரத்தில் நடித்ததற்காக ஸ்டார்டஸ்ட் விருதை வென்றுள்ளார். டிரக் ஆஃப் ட்ரீம்ஸ் மற்றும் இந்தோ-பெங்காலி திரைப்படம் பாங் கனெக்ஷன் மற்றும் பல திரைப்படங்களில் நடித்துள்ளார்.

## தனிப்பட்ட வாழ்க்கை

2006 ஆம் ஆண்டில் சயான் முன்சி என்ற சக விளம்பரக் கலைஞரை திருமணம் செய்துள்ளார். 2010 ஆம் ஆண்டில் விவாகரத்தும் செய்துள்ளார். சயான் முன்சி ஜெசிகா லால் கொலை வழக்கில் சர்ச்சைக்குரிய சாட்சியாக கருதப்பட்டவர்.

## திரைப்படவியல்

* பீயாவாக *பூட்* (2003).
* *சுப்கே சே* (2003) ஷீட்டலாக
* *தர்னா மனா ஹை* (2003) மெஹனாஸாக
* *வாஸ்து சாஸ்திரம்* (2004) (பியா ராய் சௌத்ரே என வரவு) ராதிகாவாக
* *மணமகள் மற்றும் தப்பெண்ணம்* (2004) (பெய ராய் சௌதுரி என வரவு) லக்கி பக்ஷி
* *ஹோம் டெலிவரி: ஆப்கோ.* ' *கர் தக்* (2005) அம்மாவின் பீட்சாவில் பணியாளராக
* *என் சகோதரன்.*  *நிகில்* (2005) கேத்தரின்
* *தி பாங் இணைப்பு* (2006)
* *தி டிரக் ஆஃப் ட்ரீம்ஸ்* (2006)

## மேற்கோள்கள்

பகுப்பு:Articles with hCards
பகுப்பு:வங்காளத் திரைப்பட நடிகைகள்
பகுப்பு:வாழும் மக்கள்
சோகராபென் சாவ்தா

**சோகராபென் அக்பர்பாய் சாவ்தா** ,இந்தியாவின் குஜராத் மாநிலத்தில் 1923 முதல் 1997 ஆண்டு வரை வாழ்ந்த, காந்திய சமூக சீர்திருத்தவாதியும், மருத்துவச்சியும் சமூக சேவகரும், அரசியல்வாதியுமாவார். இவர், பனசுகந்தா தொகுதியிலிருந்து மூன்றாவது மக்களவை உறுப்பினராக தேர்ந்தெடுக்கப்பட்டுள்ளார்.

## ஆரம்ப கால வாழ்க்கை
சோகராபென் 2 செப்டம்பர் 1923 அன்று குஜராத்தின் சபர்கந்தா மாவட்டத்திலுள்ள பிரந்திஜ் நகரில் ஜமியத்கான் உம்மர்கான் பதான் மற்றும் பிரந்திஜி ஆகியோருக்கு மகளாகப் பிறந்தவர். பள்ளிப்படிப்பின் பின்பாக தனது செவிலியர் பயிற்சி படிப்பை வர்தாவில் சோகராபென் படித்துள்ளார்.

## சமூக வாழ்க்கை
செவிலியர் பயிற்சியை முடித்த சோகராபென், குஜராத் வித்யாபீடத்தில் செவிலியராகப் பணியாற்றத் தொடங்கி, பின்னர் மகாத்மா காந்தியின் சபர்மதி ஆசிரமத்திற்கு பணியாளராக சென்றுள்ளார். காந்தியின் ஆலோசனையின் பேரில், அவரும் அவரது கணவரும் தாழ்த்தப்பட்டவர்களின் சமூக மற்றும் ஆரோக்கிய நிலையை மேம்படுத்தும் நோக்கத்துடன் சனாலி கிராமத்திற்குச் சென்று, அங்கேயே ஒரு *ஆசிரமம்* அமைத்து குழந்தைகளுக்கு கல்விசாலை வழியாக கற்பித்து வந்துள்ளனர். பனஸ்கந்தா மாவட்டத்தில் காங்கிரஸ் கமிட்டியின் தலைவராகவும், அம்மாவட்டத்தின் சமூக நலத் திட்டத்தின் தலைவராகவும் சோகராபென் பணியாற்றியுள்ளார்.

3வது மக்களவைக்கான 1962 இந்தியப் பொதுத் தேர்தலின் போது, சோகராபென் இந்திய தேசிய காங்கிரஸின் சார்பில்பனஸ்கந்தாவில் போட்டியிட்டு 1,15,931 வாக்குகளைப் பெற்று வெற்றி பெற்றுள்ளார், ஆனால் இரண்டாவது இடத்தை பிடித்த சுதந்திராக் கட்சியின் வேட்பாளர் வெறும்  60,975 வாக்குகளைளையேப் பெற்றிருந்தார். . அவரும் மைமூனா சுல்தானும் 3 வது மக்களவையில் இடம்பெற்றிருந்த இரு முஸ்லிம் பெண்கள் ஆவார்கள்.

## தனிப்பட்ட வாழ்க்கை
சோகராபென், 1946 ஆம் ஆண்டில், சக காந்தியவாதியான அக்பர்பாய் தலுமியான் சாவ்தாவை  குஜராத் வித்யாபீடத்தில் வைத்து திருமணம் செய்துள்ளார்.

1997 ஆம் ஆண்டில் சோகராபென் மரணித்தார். அடுத்த  ஆண்டிலேயே, அவரது கணவர் அக்பர்பாயும்  மரணித்துள்ளார்,

## மேற்கோள்கள்

பகுப்பு:இந்திய சமுதாய மறுமலர்ச்சியாளர்கள்
பகுப்பு:காந்தியவாதிகள்
பகுப்பு:3வது மக்களவை உறுப்பினர்கள்
பகுப்பு:1997 இறப்புகள்
பகுப்பு:1923 பிறப்புகள்
சலாமி வெட்டும் உத்திகள்

சலாமி வெட்டும் உத்திகள் அல்லது சலாமி தந்திரங்கள் அல்லது சலாமி தாக்குதல்கள் என்பது பல சின்னச் சின்ன செயல்கள் செய்வதன் மூலம் முடிவில் ஒரு பெரிய வெற்றியை பெரும் உத்தி ஆகும். எடுத்துக்காட்டாக எதிரி நாட்டின் எல்லைப்புறப் பகுதிகளில் மெல்ல மெல்ல அடி எடுத்து வைத்து உட்புகுந்து ஆக்கிரமிப்பு செய்தல்.  ஆக்கிரமிப்பை எதிரி தட்டிக் கேட்டால், ஆக்கிரமித்த இடத்திலிருந்து சிறிது தொலைவிற்கு பின்வாங்குவது போல் காண்பித்து, மீண்டும் எதிரி நாட்டின் எல்லைப்புற பகுதிகளில் உட்புகுந்து இராணுவ நிலைகளைப் பலப்படுத்தி, உள்கட்டமைப்பு வசதிகளை மேம்படுத்துவதுடன், ஆக்கிரமித்த பகுதிகளை தங்களதே என சொந்தம் கொண்டாடுவது சலாமி வெட்டும் உத்தியின் நோக்கமாகும்.

அரசியல் ரீதியாக இந்த சொல்லானது, அண்டை நாடுகளின் எதிர்ப்பை சமாளிக்க பயன்படுத்தப்படும் அச்சுறுத்தல்கள் மற்றும் கூட்டணிகளின் பிளவு மற்றும் வெற்றி செயல்முறையை விவரிக்க பயன்படுத்தப்படுகிறது. சலாமி வெட்டும் திட்டத்தின் மூலம் ஒரு ஆக்கிரமிப்பாளர் ஒரு நிலப்பரப்பில் செல்வாக்கு செலுத்தி இறுதியில் அந்நிலத்தின் மீது ஆதிக்கம் செலுத்துவர். சில சமயங்களில் ஒரு எதிர் அரசியல் கட்சியில் பல பிரிவுகளை உருவாக்குவதும், அதைத் தொடர்ந்து பாதிக்கப்பட்ட கட்சிகளுக்கு எதிர்ப்பு தெரிவிக்கவோ அல்லது எதிர்வினையாற்றவோ வாய்ப்பளிக்காமல், உள்ளிருந்து சிதைப்பதும் சலாமி வெட்டும் தந்திரங்களில் அடங்கும். சலாமி தந்திரோபாயங்கள் வெற்றியடையும் போது அதன் குற்றவாளிகள் தங்களுடைய உண்மையான நீண்ட கால நோக்கங்களை மறைத்து வைத்துக்கொண்டு, படிப்படியான அடிபணியலில் ஈடுபடும் போது கூட்டுறவு மற்றும் பொருளதவி அல்லது பண உதவி செய்யும் செய்வர்

நிதி ரீதியாக, "சலாமி தாக்குதல்" என்ற சொல், கண்ணுக்குத் தெரியாத சிறிய தொகைகளை திரும்பத் திரும்பப் பரிமாற்றம் செய்வதன் மூலம் பெரிய தொகைகள் மோசடியாகக் குவிக்கப்படும் திட்டங்களை விவரிக்கப் பயன்படுத்தப்படுகிறது.

## சீனாவின் சலாமி ஸ்லைஸ் உத்தி
தென்சீனக் கடலில் சீனா தனது இருப்பை படிப்படியாக அதிகரிக்க சீனா சலாமி ஆக்கிரமிப்பு உத்தியைப் பயன்படுத்துகிறது என ஐரோப்பிய நாடாளுமன்றம் குற்றம் சாட்டியுள்ளது.

## மேற்கோள்கள்

பகுப்பு:தென்சீனக் கடல்
பகுப்பு:அரசியல் உத்திகள்
பகுப்பு:சீனா
பகுப்பு:போர் உத்திகள்
கீதா ஜோஹ்ரி

**கீதா ஜோஹ்ரி**, இந்தியாவின் குஜராத் மாநிலத்தைச் சேர்ந்த முதல் பெண் இந்தியக் காவல் அதிகாரியாவார். 1982 ஆம் ஆண்டில் இந்திய காவல் பணிக்காக தேர்ச்சி பெற்ற கீதா,  குஜராத்தைச் சேர்ந்த முதல் பெண் ஐபிஎஸ் அதிகாரியாவார். 2017 ஆம் ஆண்டில் குஜராத் மாநில காவல்துறையின் தலைமை இயக்குநராக பதிவு உயர்வு பெற்று அப்பதவியிலேயே ஓய்வும் பெற்று, முதல் பெண் காவல்துறை இயக்குநர் என்ற பெருமையையும் இவர் பெற்றுள்ளார். இவருக்கு முன்னதாக இஷ்ரத் ஜஹான் என்கவுன்டர் வழக்கில் குற்றம் சாட்டப்பட்ட பிபி பாண்டே அம்மாநில காவல்துறையின் தலைமை இயக்குநராக இருந்துள்ளார்.

செராபுதீன் போலி என்கவுண்டர் வழக்கை முதன்முதலில் விசாரித்து வந்த அதிகாரி கீதா ஆவார்.

1992 ஆம் ஆண்டு தேடப்படும் குற்றவாளியான, அப்துல் லத்தீப்பை அவனது அகமதாபாத்தில் உள்ள தரியாபூரில் இருந்த மறைவிடத்தை தைரியமாக சோதனை செய்ததற்காக பிரபலமாவர் கீதா, இந்த சோதனையின் போது லத்தீப் தப்பித்துவிட்டாலும், அவனது மெய்க்காப்பாளனான ஷெரீப் கானை கைது செய்துள்ளார்.

1998 ஆம் ஆண்டில், அவர் காந்திநகர் சரக காவல்துறை துணைத் தலைவராக இருந்தபோது, ஒரு வழக்கு விசாரணை தொடர்பாக சில உள்ளூர் அரசியல் தலைவர்களுடன் ஏற்பட்ட கருத்துத் வேறுபாடுகள் காரணமாக வதோதராவில் உள்ள காவல்துறை பயிற்சி கல்விக்கூடத்திற்கு மாற்றப்பட்டார். காவல்துறை இயக்குநராக பதவி உயர்விற்கு முன்னதாக குஜராத் மாநில காவலர் வீட்டுவசதி கழகம் நிர்வாக இயக்குநராக பணியாற்றியிருந்தார். 

கோத்ரா மற்றும் கோத்ராத்வுக்குப் பிந்தைய கலவரங்களை விசாரிக்க, முன்னாள் சிபிஐ இயக்குநர் ஆர்.ர்கே. ராகவனின் கீழ் உச்ச நீதிமன்றத்தால் நியமிக்கப்பட்ட சிறப்புப் புலனாய்வுக் குழுவின் (எஸ்ஐடி) கன்வீனராக அவர் நியமிக்கப்பட்டார்.

## மேற்கோள்கள்

பகுப்பு:வாழும் மக்கள்
பகுப்பு:இந்திய காவல் பணி அதிகாரிகள்
பகுப்பு:இந்தியப் பெண்கள்
ஒய். எஸ். சர்மிளா

**எடுகுரி சண்டிந்தி ஷர்மிளா ரெட்டி** என்பவர் ஒய்எஸ்ஆர் தெலுங்கானா கட்சியின் நிறுவனர் மற்றும் தலைவர் மற்றும் ஒரு இந்திய அரசியல்வாதி ஆவார். இவர் ஆந்திரப் பிரதேச முதல்வர் ஜெகன் மோகன் ரெட்டியின் தங்கை மற்றும் ஒய்.எஸ்.ராஜசேகர ரெட்டி மற்றும் ஒய்.எஸ்.விஜயம்மா ஆகியோரின் மகள் ஆவார். ஒய்எஸ்ஆர் காங்கிரஸ் கட்சியின் தேசிய கூட்டுராக பணியாற்றினார்.

பகுப்பு:தெலங்காணா அரசியல்வாதிகள்
அலினா சல்தான்கா

**அலினா சல்தான்கா** (*Alina Saldanha*) என்பவர் இந்தியாவின் கோவா மாநிலத்தைச் சேர்ந்த அரசியல்வாதி ஆவார். இவர் கோவா சட்டமன்றத்தின் கோர்டலிம் சட்டமன்றத் தொகுதியின் முன்னாள் சட்டமன்ற உறுப்பினர் ஆவார்.

## அரசியல் வாழ்க்கை
சுல்தான்கா, 2012-ல் தனது கணவர் ஜோசு மாடன்கி தி சல்தான்காவின் மரணத்திற்குப் பிறகு அரசியலில் நுழைந்தார். இவர் கோர்டலிம் சட்டமன்றத் தொகுதியில் நடைபெற்ற இடைத்தேர்தல் மூலம் கோவா சட்டமன்றத்தின் உறுப்பினராக இருந்தார்.

## அமைச்சகம்
கோவாவில் லட்சுமிகாந்த் பர்சேகர் தலைமையிலான அரசில் ஒரே பெண் அமைச்சராக இருந்தார்.

## துறைகள்
சல்தான்கா பொறுப்பு வகித்த துறைகள்

* சுற்றுச்சூழல்
* கிராமப்புற வளர்ச்சி
* வனம்
* அருங்காட்சியகம்
* அறிவியல் & தொழில்நுட்பம்

## மேற்கோள்கள்

## வெளி இணைப்புகள்

* மந்திரி சபை 

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:கோவா சட்டப் பேரவை உறுப்பினர்கள்
பகுப்பு:கோவா சட்டமன்ற பெண் உறுப்பினர்கள்
பிலிசு பரியா

**பிலிசு பரியா** (*Phyllis Faria*)(1924-2018) என்பவர் இந்திய அரசியல்வாதியும் மற்றும் கோவா சட்டமன்றத்தின் நியமன சட்டமன்ற உறுப்பினரும் ஆவார். இவர் மபுசா நகரசபையின் தலைவராகவும் பணியாற்றினார்.

## தனிப்பட்ட வாழ்க்கை
பிலிசு பரியா 1924ஆம் ஆண்டு ஏப்ரல் 17ஆம் தேதி கல்வியாளர்களின் குடும்பத்தில் பிலிசு யோலண்டா வர்ஜீனியா டி சோசாவாக அல்போன்சசு லிகோரி டி சோசா மற்றும் எல்சி பீட்ரைசு மகளாகப் பிறந்தார். பிலிசு ஒரு ஆசிரியர் ஆவார். இவர் 25 ஆண்டுகளுக்கும் மேலாக ஆசிரியராகப் பணியாற்றினார். இவர் அன்டோனியோ வாஸ்கோ டி ஃபாரியாவை மணந்தார்.

## அரசியல் வாழ்க்கை
1966ஆம் ஆண்டில், திட்ட அமலாக்கக் குழுவின் (பார்தேசு) தலைவராக பரியா நியமிக்கப்பட்டார். 1970-ல், இவர் மபுசா நகராட்சி உறுப்பினராகத் தேர்ந்தெடுக்கப்பட்டார். மேலும் 1973-ல் குழுவின் முதல் பெண் தலைவரானார்.

சனவரி 1985-ல், பரியா சுலோச்சனா கட்கர் மற்றும் சங்கீதா பரப் ஆகியோருடன் கோவா சட்டமன்ற நியமன உறுப்பினராகப் பரிந்துரைக்கப்பட்டார். கோவா சட்டமன்றத்தின் நியமன சட்டமன்ற உறுப்பினராக பதவி வகித்த காலத்தில், இவர் கோவா சட்டமன்றத்தின் நூலகக் குழு மற்றும் சிறப்புரிமைகள் குழுவின் உறுப்பினராகப் பணியாற்றினார்.

பிலிசு பரியா வடக்கு கோவா மகளிர் காங்கிரசு தலைவராகவும் இருந்தார். 1990-ல், பரியா கோவா கைவினைப் பொருட்கள் கிராமப்புற மற்றும் சிறிய அளவிலான தொழில்கள் மேம்பாட்டுக் கழகத்தின் முதல் பெண் தலைவரானார். சிறார் நல வாரியத்தின் தலைவராகப் பணியாற்றினார். பாரியா சஞ்சய் சிறப்புக் கல்வி மையத்தின் துணைத் தலைவராகவும், கோவா பால் பவனின் இயக்குநராகவும் இருந்தார். கோவாவின் பர்ராவில் உள்ள சேக்ரட் ஹார்ட் பள்ளியின் நிர்வாகக் குழுவின் தலைவராகவும் இருந்தார்.

## விருதுகள்
பிலிசு பரியா 2002-ல் கோவா அரசால் யஷாதாமினி புரஸ்கார் விருது வழங்கி கௌரவிக்கப்பட்டார். 9 சனவரி 2014 அன்று கோவா சட்டப் பேரவையின் பொன்விழா கொண்டாட்டங்களைக் குறிக்கும் பாராட்டு விழாவில் பரியா பாராட்டப்பட்டார்.

## இறப்பு
பிலிசு பரியா 22 பிப்ரவரி 2018 அன்று கோவா மருத்துவக் கல்லூரியில் சிறிது கால நோய்க்குப்பின்னர் இறந்தார்.

## மேற்கோள்கள்


பகுப்பு:2018 இறப்புகள்
பகுப்பு:1924 பிறப்புகள்
பகுப்பு:இருபதாம் நூற்றாண்டு இந்திய அரசியல்வாதிகள்
குடோபு மொழி

**குடோபு** அல்லது **போடோ கடபா மொழி** என்பது இந்தியாவின் ஆசுத்ரோ-ஆசிய மொழிக் குடும்பத்தைச் சேர்ந்த தென் முண்டா மொழியாகும், ஒடிசாவின் கோராபுட் மாவட்டம் மற்றும் ஆந்திரப் பிரதேசத்தின் விசாகப்பட்டினம் மாவட்டங்களில் இம்மொழி பேசுபவர்கள் அதிக அளவில் உள்ளனர். இது வேறு வகையில் **கடபா மொழி** என்றும் அறியப்படுகிறது, ஆனால் இது திராவிட கடாபா மொழியிலிருந்து வேறுபட்டது. போடோ கடபா மொழிக்கான பிற பெயர்களில் **கட்பா**, **குடோப்**, **குட்வா**, **கோட்வா**, **கட்வா** மற்றும் **போய் கடபா** ஆகியவை அடங்கும்.

## வகைப்பாடு
குடோபு மொழியானது ஆசுத்ரோ-ஆசிய மொழி குடும்பத்தின் முண்டா கிளையின் தெற்கு முண்டா துணைக்குழுவிற்குச் சொந்தமானது. இது போண்டோ மொழியுடன் மிக நெருங்கிய தொடர்புடையது. 

## பரவல்
குடோபு தெற்கு ஒடிசா மற்றும் வடக்கு ஆந்திரப் பிரதேசத்தின் அருகிலுள்ள மாவட்டங்களில் பேசப்படுகிறது, மேலும் இம்மொழியைப் பேசுபவர்கள் முதன்மையாக தெற்கு ஒடிசாவின் கோராபுட் மாவட்டத்தில் உள்ள லாம்ப்டாபுட் தொகுதியில் குவிந்துள்ளனர்.  (கிரிஃபித்ஸ் 2008:634). சமீபத்திய நூற்றாண்டுகளில், குடோபு மொழி பேசுபவர்கள் ஆந்திரப் பிரதேசத்தின் சமவெளி மற்றும் ராயகடா மாவட்டத்திற்கு குடிபெயர்ந்துள்ளனர், இதில் மஜிகுடா (கல்யாண்சிங்பூருக்கு அருகில்) நகரம் உட்பட, இவர்கள் திராவிட மொழி பேசும் கொண்டா மக்களுடன் சேர்ந்து வாழ்கின்றனர்.

*எத்னோலாக்* என்ற உலகில் வாழ்ந்து கொண்டிருக்கும் மொழிகளைப் பற்றிய கலைக்களஞ்சியம் ஒன்று இம்மொழி பேசுபவர்கள் வாழ்ந்து வரும் இடங்களாகப்  பின்வரும் இடங்களைப் பட்டியலிடுகிறது.

* தெற்கு ஒடிசாவின் கோராபுட் மாவட்டம், லாம்ப்டாபுட் தொகுதியின் 40 கிராமங்கள்
* கொய்ர்புட் தொகுதி, மல்கங்கிரி மாவட்டம், தெற்கு ஒடிசா
* விசாகப்பட்டினம் மாவட்டம், வடக்கு ஆந்திரப் பிரதேசம்

## மொழியின் நிலை
குடோபு மொழியானது அழிந்து வரும் அல்லது அழிந்து வரும் அருகிய நிலையில் இருப்பதாகக் கருதப்படுகிறது, பல நீர்மின் திட்டங்களால் குடோபு மக்களை அவர்களது பாரம்பரிய கிராமங்களில் இருந்து வெளியேற்றி, முதன்மையாக தேசிய மொழி பேசும் கிராமங்களில் சிறுபான்மையினராக வாழ வேண்டிய கட்டாயம் உருவாகியுள்ளது. ஆண்டர்சன் (2008) இம்மொழி பேசுபவர்களின் எண்ணிக்கையை சுமார் 10 முதல் 15,000 வரை என்று மதிப்பிடுகிறார், அதே சமயம் கோராபுட்டில் பணிபுரியும் ஆஷா கிரண் சமூகம் 5,000-இற்கும் குறைவான எண்ணிக்கையை மதிப்பிடுகிறது. 2011 ஆம் ஆண்டு மக்கள்தொகைக் கணக்கெடுப்பில் குடோபு மற்றும் ஒல்லாரி ஆகியவை ஒரே மொழியாகக் கணக்கிடப்ட்டுள்ளது. ஏனெனில், அவை இரண்டும் வெளியாட்களால் கடபா என்று அழைக்கப்படுகின்றன. குடோபு-மொழிக் கல்விக்கான முயற்சி மேற்கொள்ளப்பட்டாலும், அது கடுமையான எதிர்ப்பை எதிர்கொண்டது. பெரும்பாலான பெற்றோர்கள் தங்கள் குழந்தைகள் வெவ்வேறு மொழி பேசும் இயல்புள்ள கிராமங்களில் இருப்பதால்  தேசிய மொழியைக் கற்க மட்டுமே விரும்புகிறார்கள். 

## மேற்கோள்கள்

பகுப்பு:அருகிவரும் ஆசுத்ரோ-ஆசிய மொழிகள்
பகுப்பு:அருகிவரும் இந்திய மொழிகள்
பகுப்பு:முண்டா மொழிகள்
பகுப்பு:இந்திய மொழிகள்
யசதாமினி விருது

**யசதாமினி விருது** (*Yashadamini Puraskar*) என்பது இந்தியாவில் கோவா மாநில அரசால் வழங்கப்படுகிறது. இது கோவா அரசின் பெண்கள் மற்றும் குழந்தைகள் மேம்பாட்டு இயக்குநரகத்தால் வழங்கப்படும் வருடாந்திர விருது ஆகும். இந்த விருது 2001-ல் நிறுவப்பட்டது.

## விளக்கம்
பல்வேறு துறைகளில் பெண்களை ஊக்குவிக்கும் வகையில் இந்த விருது வழங்கப்படுகிறது. விளையாட்டு, கல்வி, கலை மற்றும் கலாச்சாரம், சமூகப் பணி, கூட்டுறவு இயக்கம், பெண்கள் அதிகாரமளித்தல், ஆசிரியர் மற்றும் பிற தொழில்கள் போன்ற பல்வேறு துறைகளில் முத்திரை பதித்த பெண்களுக்கு இது வழங்கப்படுகிறது.

பரிசுத் தொகையாகப் பத்தாயிரம் ரூபாயும் வெள்ளித் தட்டும் வழங்கப்படுகிறது.

## விருது பெற்றவர்களின் பட்டியல்
யசதாமினி விருது பெற்றவர்களில் சிலர் பின்வருமாறு-

## மேற்கோள்கள்

## வெளி இணைப்புகள்

* 2015ல் விருதுக்கான அறிவிப்பு
* பெண்கள் மற்றும் குழந்தைகள் மேம்பாட்டுத் துறை 
பகுப்பு:கோவா அரசு
பகுப்பு:இந்திய விருதுகள்
வந்தனா ஜெயின்

**வந்தனா ஜெயின்** ஒரு இந்திய வெண்படல, கண்புரை மற்றும் சீரொளி கண் நிபுண மருத்துவராவார். இவர் நவி மும்பையில் உள்ள உயர்தர கண் மருத்துவமனை மற்றும் நிறுவனத்தின் நிறுவன இயக்குனருமாவார்.

## மருத்துவப் பயிற்சி
வந்தனா, புது டெல்லியில் பிறந்து அங்கேயே வளர்ந்தவர். புகழ்பெற்ற மௌலானா ஆசாத் மருத்துவக் கல்லூரியில் தனது இளங்கலை மருத்துவப் பயிற்சி பெற்றுள்ள வந்தனா, மௌலானா ஆசாத் மருத்துவக் கல்லூரியுடன் இணைந்த குருநானக் கண் மையத்தில் கண் மருத்துவத்தில் தனது முதுகலை பயிற்சியைப் பெற்றுள்ளார். ஹைதராபாத்தில் உள்ள புகழ்பெற்ற எல்வி பிரசாத் கண் நிறுவனத்தில் பணிபுரிந்து முன்புறப் பிரிவு சேவைகளில் நீண்ட கால நிதியுதவியைப் பெற்று சிறப்பு மருத்துவ பயிற்சியை நிறைவு செய்துள்ளார்.

## வெளியீடுகள்

* வந்தனா முப்பதுக்கும் மேற்பட்ட தேசிய மற்றும் சர்வதேச இணை மதிப்பாய்வு ஆய்வு வெளியீடுகளை வெளியிட்டுள்ளார்.
* கருவிழிப்படலம் சம்பந்தப்பட்ட கண்நோய்களைப் பற்றி முன்னணி செய்தித்தாள்கள் மற்றும் பத்திரிகைகளில் விழிப்புணர்வு கட்டுரைகளை வெளியிட அப்பத்திரிகைகள் மேற்கோள் காட்ட தேர்வு செய்யும் பிரத்தியேகமாக பயிற்சி பெற்ற சில கண் மருத்துவர்களில் வந்தனாவும் ஒருவர்.
* முன்னணி இந்திய செய்தித்தாள் நிறுவனமான டெக்கான் ஹெரால்டு, இல் தொடர்ந்து கண்ணைப் பற்றிய மருத்துவ கட்டுரைகளை வந்தனா எழுதி வருகிறார்.
* மும்பையை தளமாகக் கொண்ட ஆங்கில நாளிதழான தினசரி செய்தி மற்றும் பகுப்பாய்வு (டி. என். ஏ) என்பதிலும் மருத்துவ கட்டுரைகளை தொடர்ந்து எழுதியுள்ளார் 

## மேற்கோள்கள்

பகுப்பு:வாழும் மக்கள்
பகுப்பு:கண் மருத்துவர்கள்
பகுப்பு:டெல்லியைச் சேர்ந்தவர்கள்
அன்னி திவ்யா

**அன்னி திவ்யா** (பிறப்பு 1987) இந்தியாவின் பஞ்சாப்பில் பிறந்த இந்திய விமானியாவார்.

## ஆரம்ப கால வாழ்க்கை
இந்தியாவின் ஆந்திரப் பிரேதேசத்தை சேர்ந்த அன்னியின் தந்தையார் இந்திய ராணுவத்தில் பணியாற்றியவர். இந்தியாவின் பஞ்சாப் மாநிலத்தில் உள்ள பதன்கோட்டில் உள்ள ராணுவ முகாம் அருகே இவரது தெலுங்கு பேசும் குடும்பம் வசித்து வந்தது. அந்த கால கட்டத்தில் தான் அன்னி பிறந்துள்ளார். அவரின் தந்தை ஓய்வு பெற்ற பிறகு, அவர்களது குடும்பம் ஆந்திராவின் விஜயவாடாவில் குடியேறியது. பள்ளிக்கல்வியை அன்னி அங்கே படித்துள்ளார்.

## விமானி வேலை
17 வயதில் பள்ளிப்படிப்பை முடித்த உடனேயே, உத்தரபிரதேசத்தில் உள்ள விமானப்பயிற்சி பள்ளியான இந்திரா காந்தி ராஷ்டிரிய ஊரான் அகாடமியில் (IGRUA) சேர்ந்தார். இரண்டு ஆண்டுகளில் தனது பத்தொன்பதாவது வயதில் பயிற்சியை முடித்து ஏர் இந்தியா நிறுவனத்தில் தனது விமானப்பணியை தொடங்கினார். பயிற்சிக்காலத்தில் பல்வேறு வழித்தடங்களிலும், விமானங்களில் சென்றிருந்தாலும் இந்தியாவில் இருந்து ஸ்பெயினுக்கு போயிங் 737 விமானத்தில் பணிபுரிந்தது குறிப்பிடத்தக்கதாகும். இருபத்தியொரு வயதிலேயே மேற்கொண்டு விமானப்பயிற்சிக்காக  லண்டனுக்கு அனுப்பப்பட்டார், அங்கு அவர் மிகப்பெரிய விமானமான போயிங் 777 ஐ ஓட்ட கற்றுக்கொண்டார்.  மும்பை பல்கலைக்கழகத்தின் ரிஸ்வி சட்டக் கல்லூரியில் இளங்கலை சட்டப்படிப்பும் பட்டமும் முடித்துள்ளார்.

## மேற்கோள்கள்

பகுப்பு:Articles with hCards
பகுப்பு:1987 பிறப்புகள்
பகுப்பு:வாழும் மக்கள்
பகுப்பு:வானூர்தி ஓட்டிகள்
சந்திரபிரபா அர்சு

**சந்திரபிரபா அர்சு** (*Chandraprabha Urs*)(1946-2016) என்பவர் இந்தியாவின் கருநாடகம் மாநிலத்தினை சேர்ந்த அரசியல்வாதி ஆவார். இவர் இந்தியாவின் பத்தாவது மக்களவை மற்றும் கர்நாடக சட்டமன்ற உறுப்பினராக இருந்தார். அர்சு பல்வேறு காலங்களில் ஜனதா கட்சி மற்றும் இந்தியத் தேசிய காங்கிரசுடன் பயணித்துள்ளார்.

## ஆரம்ப கால வாழ்க்கை
சந்திரபிரபா 1946ஆம் ஆண்டு மே 25ஆம் தேதி மைசூர் மாவட்டத்தில் உள்ள அன்சூரில் பிறந்தார். இவரின் தந்தை தேவராஜா அர்சு இந்தியத் தேசிய காங்கிரசின் உறுப்பினராக இருந்து, கர்நாடகாவின் முதலமைச்சராகப் பதவியேற்றவர் ஆவார். இவர் திருமதி வி. எச். டி. மத்திய மனையியல் அறிவியல் நிறுவனத்தில் நூலக அறிவியலில் பட்டம் பெற்றுள்ளார்.

## தொழில்
ஜனதா கட்சியின் உறுப்பினராக, சந்திரபிரபா  உர்சு 1983 கர்நாடக சட்டமன்றத் தேர்தலில் அன்சூர் சட்டமன்றத் தொகுதியில் போட்டியிட்டு வெற்றி பெற்று இராமகிருஷ்ண மகாபலேஷ்வர் ஹெக்டேவின் அமைச்சரவையில் சமூக நலம், பட்டு வளர்ப்பு மற்றும் கலால் துறை அமைச்சராக நியமிக்கப்பட்டார். பின்னர் இவர் இந்தியத் தேசிய காங்கிரசில் சேர்ந்தார். 1989 முதல் 1991 வரை இரண்டாவது முறையாக மாநில சட்டமன்ற உறுப்பினராகப் பணியாற்றினார். 1991 இந்தியப் பொதுத் தேர்தலில், இந்தியத் தேசிய காங்கிரசு இவரை மைசூர் மக்களவைத் தொகுதி வேட்பாளராகப் பாரதிய ஜனதா கட்சியின் ஸ்ரீகண்டதத்த நரசிம்மராஜ உடையார், மைசூர் மகாராஜாவுக்கு எதிராக நிறுத்தியது. உர்சு 2,25, 881 வாக்குகள் பெற்று 16,882 வாக்குகள் வித்தியாசத்தில் உடையாரைத் தோற்கடித்தார்.

## தனிப்பட்ட வாழ்க்கை
சந்திரபிரபா, எம். சி. மோகன் ராஜ் அர்சை மணந்தார். உர்சு மைசூர் மருத்துவமனையில் 3 மே 2016 அன்று மாரடைப்பால் இறந்தார்.

## மேற்கோள்கள்

பகுப்பு:10வது மக்களவை உறுப்பினர்கள்
பகுப்பு:2016 இறப்புகள்
பகுப்பு:1946 பிறப்புகள்
பகுப்பு:கர்நாடக அரசியல்வாதிகள்
பகுப்பு:கர்நாடக சட்டமன்ற உறுப்பினர்கள்
சகுந்தலா தி. செட்டி

**சகுந்தலா திம்மப்பா செட்டி** (*Shakunthala T. Shetty*)(பிறப்பு 1 மார்ச் 1947)  என்பவர் இந்திய அரசியல்வாதியும் கர்நாடகாவின் சட்டமன்ற முன்னாள் உறுப்பினரும் ஆவார். இவர் கர்நாடக சட்டமன்றத்தில் புத்தூர் சட்டமன்றத் தொகுதியினை பிரதிநிதித்துவப்படுத்தினார். செட்டி பாரதிய ஜனதா கட்சியில் முதலில் உறுப்பினராகவும், இரண்டாவது முறையாக இந்தியத் தேசிய காங்கிரஸிலிருந்து உறுப்பினராகவும் தேர்ந்தெடுக்கப்பட்டார். 2018 தேர்தலில் தோல்வியடைந்ததைத் தொடர்ந்து செட்டி அரசியலிலிருந்து ஓய்வு பெற்றார்.

## பணி
செட்டி மே 2008-ல் பாரதிய ஜனதா கட்சியிலிருந்து நீக்கப்பட்ட பிறகு இந்தியத் தேசிய காங்கிரசில் சேர்ந்தார்.

### திரைப்படம்
சகுந்தலா செட்டி துளு திரைப்படமான *காஞ்சில்ட பலே* படத்தில் முக்கிய வேடத்தில் நடித்தார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:தட்சிண கன்னட மாவட்ட மக்கள்
பகுப்பு:துளு மக்கள்
பகுப்பு:வாழும் மக்கள்
பகுப்பு:1947 பிறப்புகள்
அப்பாசியா பேகம் மெச்சி

**அப்பாசியா பேகம் மெச்சி** (1922-1970) என்பவர் 1960களில் இந்திய மாநிலமான மைசூர் (தற்போது கர்நாடகா) சட்டமன்றக் குழுவில் உறுப்பினராக இருந்தவர் ஆவார். இவரது நாட்களில் இந்த நிலையை அடைந்த மிகச் சில முஸ்லிம் பெண்களில் இவரும் ஒருவர். இவர் 1961-ல் மத்திய கல்லூரியில் முதுநிலை அறிவியல் பட்டம் பெற்றார்.

## தனிப்பட்ட வாழ்க்கை
அப்பாசியா பேகம் மெச்சி எம். எஸ். மெச்சியை மணந்தார். இந்த தம்பதியருக்கு ஒரு மகன் மற்றும் இரண்டு மகள்கள் உள்ளனர்.

## வகித்தப் பதவிகள்

* பெங்களூரு அரசு தங்குமிடம் கண்காணிப்பாளராக ஓராண்டு பணியாற்றினார்.
* ஏப்ரல் 1960-ல் சட்ட மேலவை உறுப்பினர்

## மேற்கோள்கள்

பகுப்பு:1922 பிறப்புகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:1970 இறப்புகள்
நந்தினி நாயர்

**நந்தினி நாயர்** ( *Nandini Nair* ) ஓர் இந்தியத் தொலைக்காட்சி ஆளுமையும், பேச்சு நிகழ்ச்சி தொகுப்பாளரும், கலைஞரும், தொலைக்காட்சித் தொகுப்பாளரும் "டிஜே என்வி" என்ற மேடைப் பெயரில் அறியப்படும் ஒரு தொழில்முறை வட்டு தொகுப்பாளரும், வானொலி நிகழ்ச்சி தொகுப்பாளரும் ஆவார். இவர் தனது பேச்சு நிகழ்ச்சியான *ஹலோ நமஸ்தே* மூலம் நன்கு அறியப்படுகிறார்.  இவர் சஞ்சு சுரேந்திரன் இயக்கிய *ஏடன்* திரைப்படத்திலும் தோன்றினார்.

## ஆரம்பகால வாழ்க்கை
துபாயின் ஏசியாநெட் நிறுவனத்தில் காணொளித் தொகுப்பாளராகத் தனது தொழிலைத் தொடங்கினார். தற்போது இந்தியாவிலும் வெளிநாட்டிலும் நிகழ்ச்சிகளை தொகுத்து வழங்கி வருகிறார். *ஹலோ நமஸ்தே* ,  என்ற பிரபல அரட்டை நிகழ்ச்சியை தொடங்குவதற்கு முன்பு, ஏறத்தாழ ஒன்றரை ஆண்டுகள் வானொலி நிகழ்ச்சித் தொகுப்பாளராக இருந்தார். மக்கள் இவருக்கு "டிஜே லேடி என்வி" என்று செல்லப்பெயர் சூட்டினர்.

## மேற்கோள்கள்

பகுப்பு:மலையாளத் திரைப்பட நடிகைகள்
பகுப்பு:வாழும் மக்கள்
நபிசு பாத்திமா

thumb|நஃபிஸ் பாத்திமா
**நபிசு பாத்திமா** (*Nafis Fathima*)(பிறப்பு 6 ஏப்ரல் 1963) என்பவர் பெங்களூரு பல்கலைக்கழகத்தின் ஆட்சிக்குழு உறுப்பினராகச் செப்டம்பர் 2015 முதல் சூலை 2018 வரையும் கர்நாடக மாநில காங்கிரசு செயலாளராக 2009 முதல் சூலை 2017 வரை பதவி வகித்த கருநாடகத்தினை சேர்ந்த இந்திய அரசியல்வாதி. இவர் இரண்டு முறை கர்நாடக புற்றுநோய் சங்கத்தின் தலைவராக இருந்தார். 1999 முதல் 2002 வரை கர்நாடகப் பிரதேச காங்கிரசின் பொதுச் செயலாளராக இருந்தார்.

நபிசு பாத்திமா ராய்ச்சூர் மற்றும் பெங்களூருவில் உள்ள, கர்நாடகா வேளாண் அறிவியல் பல்கலைக்கழகத்தின் மேலாண்மை வாரிய உறுப்பினராகவும் கர்நாடகா மாநில தொழில்துறை வங்கி நிறுவன துணைத் தலைவராகவும், தூர்தர்ஷன் திட்டக் குழு உறுப்பினராகவும் பல்வேறு பதவிகளை வகித்துள்ளார். இவர் தெற்கு ரயில்வே, ஆலோசனைக் குழு உறுப்பினர், அகில இந்திய வானொலி, மற்றும் இந்திய குடும்பக் கட்டுப்பாடு சங்கத்தின் உறுப்பினராகவும் இருந்துள்ளார்.

## தனிப்பட்ட தகவல்
நபிசு பாத்திமா பெங்களூரில் பிறந்தார். நிஜலிங்கப்பா கலை, அறிவியல் மற்றும் வணிகவியல் கல்லூரியில் தனது இளம் அறிவியல் படிப்பினை முடித்தார். இக்கல்லூரியில் படிக்கும்போது மாணவர் தலைவராக இருந்தார். பின்னர் அரசியல் அறிவியலைத் தனது பாடமாகக் கொண்டு முதுகலைப் பட்டம் பெற்றார்.

நபிசு பாத்திமா 9 சனவரி 1983-ல் நூர் அகமது செரீப்பை மணந்தார். இவர்களுக்கு ஒரு மகன் உள்ளார்.

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:இருபதாம் நூற்றாண்டு இந்திய அரசியல்வாதிகள்
பகுப்பு:வாழும் மக்கள்
பகுப்பு:1963 பிறப்புகள்
புஷ்கலா கோபால்

இந்திய வம்சாவளியை சேர்ந்த, ஐக்கிய ராச்சியத்தின் லண்டன் மாநகரில் பிறந்தவருமான **புஷ்கலா கோபால்**, இந்தியப் பாரம்பரிய நடனமான பரதநாட்டிய கலைஞரும் விரிவுரையாளரும் ஆசிரியரும் நடன இயக்குநரும் எழுத்தாளரும் நடன ஆலோசகரும் இசையமைப்பாளருமாவார். இவர், பிரித்தானியப் பேரரசின் கவுரவ உறுப்பினராக 2020ம் ஆம் ஆண்டில் இங்கிலாந்து மகாராணியால் அறிவிக்கப்பட்டுள்ளார்.

புஷ்கலா கோபால், 1974 ஆம் ஆண்டு கணிதம் மற்றும் பொருளாதாரத்தில் தனது இளங்கலை  ஆனர்ஸ் பட்டம் பெற்றவர். 1977 ஆம் ஆண்டில் இந்தியாவின் கல்வி அமைச்சகத்தால் பரதநாட்டியத்தில் முதுகலை பட்டய பட்டம் வழங்கப்பட்டுள்ளது. 1983 ஆம் ஆண்டில், புஷ்கலாவுக்கு பிரித்தானிய மன்றத்தின் நிதியுதவி வழங்கப்பட்டு  நாடகம், நடனம் மற்றும் நாட்டியக் கல்வியின் மேற்கத்திய நுட்பங்களைப் படிப்பதற்காக ட்ரெண்ட் பார்க்கில் ஒரு வருட காலம் படித்துள்ளார். தேசிய, உலக அளவில் பல நாட்டிய கல்வித் திட்டங்களுக்கு முன்னோடியாக இருந்து வருகிறார். புஷ்கலா, இந்தியாவிலும் உலகின் பிற பகுதிகளிலும்  நாட்டிய வகுப்புகள், விரிவுரைகள் மற்றும் பொது நிகழ்ச்சிகளில் தொடர்ந்து பங்களித்து வருகிறார்.

## அங்கீகாரம் மற்றும் விருதுகள்

* "தெற்காசிய நடனத்திற்கான சேவைகளுக்காக" 2020 பிரித்தானிய மகாராணியின் பிறந்தநாள் கௌரவத்தில், பிரித்தானியப் பேரரசின் கவுரவ உறுப்பினராக நியமிக்கப்பட்டுள்ளார்.
* பரதநாட்டியத்தில் மேம்பட்ட பயிற்சிக்கான தேசிய உதவித்தொகை, இந்திய கல்வி அமைச்சகம், 1975
* சிங்கர் மணி, சூர் சிங்கர் சம்சாத், பாம்பே 1977 ஆம் ஆண்டில் இருந்து பட்டம்
* பரதகலாஞ்சலி, சென்னை 1979 ஆம் ஆண்டில் *நாட்டிய பூர்ணா விருது*
* பிரித்தானிய கவுன்சில் பெல்லோஷிப், 1983
* டைம் அவுட் டான்ஸ் விருது, 1988
* டிஜிட்டல் நடன விருது, 1988
* இசை ஆய்வுகளுக்கான குல்பென்கின் விருது, 1992
* 2015 ஆம் ஆண்டு பரதநாட்டியத் துறையில் சிறந்த சேவைகளுக்கான கலை மன்றம் மற்றும் *மிலாப் ஃபெஸ்ட் விருது*

## தனிப்பட்ட வாழ்க்கை
புஷ்கலா கோபால் இங்கிலாந்தில் உள்ள செல்ம்ஸ்போர்டில் ராணுவ அதிகாரியின் மகளாக பிறந்துள்ளார், இந்திய குடிமைப்பணி அதிகாரியான இவரது கணவருடன் இந்தியாவின் டெல்லியில் வசித்து வருகிறார்.

## மேற்கோள்கள்

பகுப்பு:Articles with hCards
பகுப்பு:Articles with infoboxes completely from Wikidata
பகுப்பு:Articles using Template Infobox person Wikidata
பகுப்பு:இந்தியப் பெண் நடனக் கலைஞர்கள்
பகுப்பு:பரதநாட்டியக் கலைஞர்கள்
பகுப்பு:வாழும் மக்கள்
நந்தினி ராய்

**நீலம் கௌரானி** (*Neelam Gouhrani*) தொழில் ரீதியாக **நந்தினி ராய்** ( *Nandini Rai *) என்று அழைக்கப்படும் இவர் தெலுங்குத் திரைப்படங்களில் பணிபுரியும் ஓர் இந்திய நடிகையும், வடிவழகியுமாவார்.  2010 ஆம் ஆண்டின் "மிஸ் ஆந்திரப் பிரதேசம்" பட்டத்தை வென்ற  பின்னர் இவருக்கு நடிக்கும் வாய்ப்பு வந்தது.

## சொந்த வாழ்க்கை

நந்தினி சிந்தி குடும்பத்தைச் சேர்ந்தவர். ஐதராபாத்தில் உள்ள செயின்ட் அல்பன்ஸ் உயர்நிலைப் பள்ளியில் தனது பள்ளிப் படிப்பை முடித்தார். 2005 இல் பட்டம் பெற்றார். இலண்டனில் வணிக நிர்வாகத்தில் முதுநிலையை முடித்துள்ளார். 80 க்கும் மேற்பட்ட தேசிய மற்றும் சர்வதேச பொருட்களின் விளம்பரங்களில் தோன்றியுள்ளார்.

## தொழில் வாழ்க்கை

பல அழகுப் போட்டிகளில் வென்றுள்ளார்.. குறிப்பாக, மிஸ் ஐதராபாத் 2008, மிஸ் ஆந்திரப் பிரதேசம் 2010, மிஸ் பாண்டலூன்ஸ் ஃப்ரெஷ் பேஸ் ஆஃப் ஏபி 2009 மற்றும் மிஸ் பியூட்டிஃபுல் ஐஸ் ஆஃப் ஏபி 2010. போன்றவற்றைக் கூறலாம்

இவர் *ஃபேமிலி பேக்* என்ற இந்தி படத்திலும், தெலுங்கு படமான *மாயா*விலும் நடித்துள்ளார். மற்றொரு தெலுங்குத் திரைப்படமான *மொசகல்லக்கு மொசகாடு*வில் நடித்துள்ளார். 2012 இல், பாலிவுட் படமான *லாக் இன்* படத்திலும் காணப்பட்டார்.   ஏ. சஜீத்தின் *குட்பை டிசம்பர்* என்ற மலையாளத் திரைப்படத்தில் அறிமுகமானார்.  2014 இல், *குஷி குஷியாகி* என்ற தனது முதல் கன்னடப் படத்தில் நடித்தார். அதில் ஆடை வடிவமைப்பாளராக நடித்திருந்தார். தனது முதல் தமிழ் படமான *கிரஹணம்* என்ற படத்தில் நடிக்க ஒப்பந்தமாகியுள்ளார். மேலும் தெலுங்கு படமான *சுடிகாடு 2* க்கு ஒப்பந்தம் செய்துள்ளார். அதில் அவர் கிராமத்து பெண்ணாக நடிக்கிறார். நடிகர் நானி தொகுத்து வழங்கிய உண்மைத் தொலைக்காட்சி நிகழ்ச்சியான *பிக் பாஸ் 2* இன் போட்டியாளர்களில் ஒருவராகவும் இருந்தார்.

## சான்றுகள்

## வெளி இணைப்புகள்
* 

பகுப்பு:கன்னடத் திரைப்பட நடிகைகள்
பகுப்பு:மலையாளத் திரைப்பட நடிகைகள்
பகுப்பு:வாழும் மக்கள்
பகுப்பு:தமிழ்த் திரைப்பட நடிகைகள்
பகுப்பு:இந்தித் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
நந்தினி நிம்ப்கர்

**நந்தினி நிம்ப்கர்** ( *Nandini Nimbkar* ) இந்தியாவைச் சேர்ந்த ஒரு வேளாண்மை விஞ்ஞானியாவார். தற்போது "நிம்ப்கர் வேளாண்மை ஆராய்ச்சி நிறுவனத்தின்" (NARI) தலைவராக உள்ளார். பி.வி.நிம்ப்கரின் மகளும் ஐராவதி கார்வே மற்றும் கமலா நிம்ப்கரின் பேத்தியும் ஆவார்.

நந்தினி, ஒரு ஆராய்ச்சியாளராக நிம்ப்கர் வேளாண்மை ஆராய்ச்சி நிறுவனத்தில் தனது பணியைத் தொடங்கினார். பின்னர் நிறுவனத்தின் இயக்குநராகவும் பின்னர் 1990 இல் நிறுவனத்தின் தலைவராகவும் ஆனார். வேளாண் ஆராய்ச்சியில் 37 வருட அனுபவமுள்ளவர். மேலும் சிவாஜி பல்கலைக்கழகத்தின் ஆட்சி மன்றக் குழுவிலும், கல்விக் குழுவின் உறுப்பினராகவும் உள்ளார்.  நிம்ப்கர் வேளாண்மை ஆராய்ச்சி நிறுவனத்தில் ஒரு பெரிய இனிப்பு சோளம் வளர்ப்பு திட்டத்தின் அமைப்பை மேற்பார்வையிட்டார். சமீபத்தில் இந்திய அரசின் வேளாண்மைத் துறை அமைச்சகத்தால் பாராமதி, தேசிய அபியோடிக் அழுத்த மேலாண்மைத் திட்டத்தில் ஆராய்ச்சி ஆலோசனைக் குழுவின் உறுப்பினராக பரிந்துரைக்கப்பட்டார்.

## கல்வி

* 1974 இல் புனே பல்கலைக்கழகத்தில் இளங்கலைப் பட்டம்.
* 1977 இல் புளோரிடா பல்கலைக்கழகத்தில் விவசாயத்தில் முதுகலைப் பட்டம்.
* 1981 இல் புளோரிடா பல்கலைக்கழகத்தில் வேளாண்மையில் முனைவர் பட்டம் பெற்றார்.
* 1997 இல் புளோரிடா பல்கலைக்கழகத்தின் மிகவும் புகழ்பெற்ற 47 முன்னாள் மாணவர்களில் ஒருவராக கௌரவிக்கப்பட்டார்.

## சான்றுகள்

## வெளி இணைப்புகள்

* Publications of Nandini Nimbkar

பகுப்பு:மகாராட்டிர அறிவியலாளர்கள்
பகுப்பு:மகாராட்டிரப் பெண் அறிவியலாளர்கள்
பகுப்பு:அமெரிக்க இந்துக்கள்
பகுப்பு:வாழும் மக்கள்
கிரண் வாலியா

**கிரண் வாலியா** என்பவர் இந்திய அரசியல்வாதியும்  இந்தியாவின் தில்லியின் இரண்டாவது, மூன்றாவது மற்றும் நான்காவது சட்டமன்றங்களில் உறுப்பினராக இருந்தவர் ஆவார். இவர் தில்லியின் மாளவியா நகர் சட்டமன்றத் தொகுதியினை பிரதிநிதித்துவப்படுத்தினார். இவர் இந்தியத் தேசிய காங்கிரசு கட்சியின் உறுப்பினராக உள்ளார்.

## இளமையும் கல்வியும்
கிரண் வாலி புது தில்லியில் பிறந்தார். தில்லி பல்கலைக்கழகத்தில் அரசியல் அறிவியலில் முதுகலைப் பட்டம் பெற்றவர். சட்டமன்ற உறுப்பினராகத் தேர்வு செய்யப்படுவதற்கு முன்பு, தில்லி பல்கலைக்கழகத்தில் பேராசிரியராக பணியாற்றி வந்தார்.

## அரசியல் வாழ்க்கை
கிரண் வாலியா மூன்று முறை தில்லி சட்டமன்ற உறுப்பினராக இருந்துள்ளார். இவரது சமீபத்திய ஆட்சிக் காலத்தில், இவர் மாளவியா நகர் (தில்லி சட்டமன்றத் தொகுதி) தொகுதியைப் பிரதிநிதித்துவப்படுத்தினார். சீலா தீட்சித்தின் அரசில் மாநில அமைச்சராகவும் இருந்தார்.

## வகித்தப் பதவிகள்

## மேலும் பார்க்கவும்

* தில்லி சட்டமன்றம்
* இந்திய அரசு
* இந்தியாவின் அரசியல்
* இந்திய தேசிய காங்கிரஸ்

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:1968 பிறப்புகள்
பகுப்பு:வாழும் மக்கள்
பாவனா கவுர்

**பாவனா கவுர்** (*Bhavna Gaur*) என்பவர் இந்திய அரசியல்வாதியும் தில்லி சட்டமன்ற உறுப்பினரும் ஆவார். இவர் ஆம் ஆத்மி கட்சியின் உறுப்பினர் மற்றும் தில்லியின் ஏழாவது சட்டமன்றத்தில் பாலம் சட்டமன்றத் தொகுதியைப் பிரதிநிதித்துவப்படுத்துகிறார்.

## ஆரம்ப வாழ்க்கை மற்றும் கல்வி
பாவ்னா கவுர் தனது கல்வியைத் தில்லியிலும் ரோத்தக்கிலும் முடித்தார். இவர் இளங்கலை  மற்றும் இளங்கலை கல்வியியல் பட்டங்களைப் பெற்றுள்ளார்.

## அரசியல் வாழ்க்கை
1997ஆம் ஆண்டு மது விகார் பகுதியிலிருந்து  பாரதிய ஜனதா கட்சி சார்பில் பகுதி உறுப்பினராக இருந்தார்.

பாவனா கவுர் ஆம் ஆத்மி கட்சியின் உறுப்பினர். இவர் 2013 தில்லி சட்டப் பேரவைத் தேர்தலில் போட்டியிட்டு 26.79% வாக்குகளைப் பெற்றுத் தோல்வியடைந்தார்.

2015 தில்லி சட்டப் பேரவைத் தேர்தலில் இவர் பாஜகவின் தரம் தேவ் சோலங்கியை 30,849 வாக்குகள் (20.90%) வித்தியாசத்தில் தோற்கடித்தார். தில்லியின் ஆறாவது சட்டப் பேரவையில் இவர் சட்டமன்ற உறுப்பினரானார்.

2020 தில்லி சட்டப் பேரவைத் தேர்தலில் இவர் மீண்டும் தேர்ந்தெடுக்கப்பட்டார்.

## சட்டமன்ற உறுப்பினர் (2015-2020)
2015-2020க்கு இடையில், பாலம் சட்டமன்றத் தொகுதியைப் பிரதிநிதித்துவப்படுத்தும் 6வது டெல்லி சட்டமன்ற உறுப்பினராகத் தேர்ந்தெடுக்கப்பட்டார்.

## சட்டமன்ற உறுப்பினர் (2020 - தற்போது)
2020 முதல், பாலம் சட்டமன்றத் தொகுதியைப் பிரதிநிதித்துவப்படுத்தும் 7வது தில்லி சட்டமன்றத்தில் தேர்ந்தெடுக்கப்பட்ட உறுப்பினராக உள்ளார்.

; தில்லி சட்டப் பேரவையின் குழு ஒதுக்கீடுகள் 

* உறுப்பினர் (2022-2023), பொதுக் கணக்குக் குழு
* உறுப்பினர் (2022-2023), அரசாங்க முயற்சிகளுக்கான குழு

## தேர்தல் செயல்திறன்

## மேற்கோள்கள்

பகுப்பு:21-ஆம் நூற்றாண்டு இந்திய அரசியல்வாதிகள்
பகுப்பு:1970 பிறப்புகள்
பகுப்பு:வாழும் மக்கள்